Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 591/13/8806	Košice, 24.10.2013
EEČ : 2-65-312-2013

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v  obci Obišovce, okres Košice-okolie, v rodinnom dome č.p. 124, v presne nezistenej dobe od začiatku roka 2013 do 10. 7. 2013 nezisteným spôsobom z uzamknutej detskej izby , z presklennej skrinky-vitríny  ukradla šperky zo žltého kovu a to 1 ks retiazku s krížikom, 1 ks mohutný prste¨ľ s červeným očkom, 1 ks mohutný prste¨ľ s vyrytými iniciálkami „HŠ“ a 1 ks snubný prste¨ľ, ktoré následne odovzdala v záložni, čím svojim konaním spôsobila XXXXX škodu na odcudzených veciach vo výške 465.-€

lebo je trestné stíhanie neprípustné podľa § 9 odsek 1 písmeno f

Odôvodnenie:
         Uznesením povereného príslušníka Okresného riaditeľstva Policajného zboru v Košiciach – okolie, Odbor poriadkovej polície, Obvodné oddelenie PZ  Kysak sp. zn. ORP-944/KY-KS-2013 zo d¨ľa 12. 7. 2013 bolo začaté trestné stíhanie a následne d¨ľa 18. 9. 2013 bolo vznesené obvinenie ml. XXXXX pre prečin krádeže podľa § 212 ods. 2 písm. a/ Trestného zákona na vyššie uvedenom skutkovom základe.
           
           Vykonaným dokazovaním bolo preukázané, že skutok pre ktorý sa vedie trestné stíhanie sa stal, tento má znaky trestného  činu a spáchala ho obvinená.           

           V priebehu skráteného vyšetrovania bolo zistené, že poškodená XXXXX je matkou obvinenej a teda je osobou ktorej súhlas na trestné stíhanie je potrebný v zmysle ustanovenia § 211 ods. 1  Trestného  poriadku, podľa ktorého trestné stíhanie uvedeného prečinu možno začať a už v začatom trestnom stíhaní pokračovať iba so súhlasom poškodeného.
       
            Poškodená XXXXX pri opätovnom výsluchu d¨ľa 21. 10. 2013 po zákonnom poučení podľa § 211 Trestného poriadku výslovne uviedla, že berie späť  súhlas na trestné stíhanie svojej dcéry XXXXX. ( čl. 11 vyšetrovacieho spisu ).

            Podľa § 215 ods. 1  písm. d/ Trestné poriadku prokurátor zastaví trestné stíhanie ak je neprípustné podľa § 9 Trestného poriadku.

            V zmysle ustanovenia § 9 ods. 1 písm. f / Trestné poriadku ak je trestné stíhanie podmienené súhlasom poškodeného a ak nebol súhlas daný alebo bol vzatý späť je trestné stíhanie neprípustné.

            Poukazujúc na vyššie uvedené skutočnosti  bolo potrebné rozhodnúť tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka